**Рацебург** (германски: *Ratzeburg*) — град во сојузната покраина Шлезвиг-Холштајн, Германија. Опкружен е од четири езера, најпознато и најголемо од нив е Рацебуршкото Езеро. Рацебург претставува административно седиште на округот Војводство Лауенбург. Воедно, градот е административно седиште и на општинската заедница Лауенбуршки Езера, иако самиот град не е член на заедницата.

Историја
--------

Рацебург, околу 1590.
Градот бил основан во XI век како Рацисбург (*Racisburg*). Името било изведено од локалниот вендски владетел, принцот Ратибор, кој имал прекар Раце. Во 1044 година, христијанските мисионери под водство на монахот Ансвер дошле во областа и изградиле манастир. Бил уништен во паганската побуна во 1066 година; монасите биле каменувани до смрт. Денес, споменици за мисионерите во две од градските цркви потсетуваат на овие настани. Ансвер бил канонизиран во XII век и неговите реликвии биле закопани во Рацебуршката катедрала.

Хајнрих Лавот станал владетел на градот во 1143 година и основал епископија во 1154 година. Исто така бил одговорен за изградбата на романската катедрала (*Dom*), изградена во типичен северногермански стил со тули. Хајнрих исто така ја забрзал изградбата на сличните катедрали во Либек и Брауншвајг, каде биле закопани неговите остатоци.

Од 1180 година, на дел од епископската област на Рацебург, била создадена принц-бискупија, чиј владетел бил суверен и како таков имал глас во царското собрание. Принц-бискупијата Рацебург била последната држава во Северна Германија која останала католичка. По смртта на нејзиниот владетел принц-бискупот Георг фон Блументал во 1550 година, кој владеел со Томас Адерпул, бискупијата станала лутеранска во 1554 година.

Иако градот Рацебург бил дел од бискупијата, самиот град не бил во рамките на територијата на Принц-бискупијата Рацебург, туку бил дел од Војводството Саксо-Лауенбург од 1296 година, останувајќи во ова војводство до 1876 година. Катедралскиот четврт пак уживал извесна независност, т.н. „катедралска слобода" (*Domfreiheit*) на принц-бискупијата, секулизирано како кнежевство во 1648 година. Во 1619 година, главниот град на Саксо-Лауенбург бил преместен од Лауенбург на Елба во Рацебург и оттогаш останал таму. Градот бил скоро целосно уништен во 1693 година, кога Кристијан V, дански крал, го оставил во руини од бомбардирањето по неговиот неуспешен обид да го преземе војводството против Хановерската династија. По овој настан, Рацебург бил повторно изграден во барокен стил.

Рацебург кратко бил дел од Првото француско царство во текот на Наполеоновите војни, по што Војводството Саксо-Лауенбург било доделено во личен сојуз на данската круна на Виенскиот конгрес. Откако данската круна го изгубила Лауенбург при Втората шлезишка војна (1864), предводниците на војводството им понудиле на пруската династија Хоенцолерн владеел со личен сојуз, кои прифатиле во 1865 година. На 1 јули 1876 година, Војводството Лауенбург било споени во пруската Покраина Шлезвиг-Холштајн, создавајќи го денешниот округ Војводство Лауенбург, со седиште во Рацебург. Поранешниот катедралски четврт, дел од Мекленбург, конечно станал дел од градот Рацебург со Законот за голем Хамбург од 1937 година.

Од 1945 до 1989 година, Железната завеса поминувала источно од градот, претставувајќи граница со Источна Германија.

Познати жители
--------------

* Ернст Барлах (1870–1938) — уметник
* Карл Адам (1912–1976) — тренер за нуркање

Меѓународни односи
------------------

Поврзано: Список на збратимени градови во Германија
Рацебург е збратимен со следниве градови:

* Белгија Ено, Белгија
* Белгија Валкур, Белгија
* Данска Рибе, Данска
* Франција Шатијон, Франција
* Полска Сопот, Полска
* Шведска Стренгнес, Шведска

Наводи
------

1. ↑   „Население во разните административни единици на Шлезвиг-Холштајн во 2020 г.". *Статистичка служба за Хамбург и Шлезвиг-Холштајн*. јуни 2021. (германски)

* Оваа статија содржи текст од дело сега во јавна сопственост: Herbermann, Charles, уред. (1913). „Древното Рацебуршко Езеро". *Catholic Encyclopedia*. Robert Appleton Company.CS1-одржување: ref=harv (link)

Надворешни врски
----------------

* Рацебург на Ризницата ?
* Официјална страница (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 136045788
* LCCN: n80158587
* GND: 4048525-0
* NKC: ge409110

 |

 |

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Војводство Лауенбург |
| --- |
|  |
| 
* Ајнхаус
* Албсфелде
* Алт Мелн
* Аумиле
* Базедов
* Бастхорст
* Безентал
* Бек
* Белау
* Белендорф
* Беркентин
* Бернзен
* Бихен
* Блисторф
* Борсторф
* Брајтенфелде
* Бретен
* Брунсмарк
* Брунсторф
* Буххолц
* Бухорст
* Валксфелде
* Вангелау
* Венторф (Зандеснебен)
* Венторф кај Хамбург
* Вирсхоп
* Вицеце
* Волтерсдорф
* Волторф
* Ворт
* Гелдениц
* Гестхахт
* Гетин
* Гизенсдорф
* Гилцов
* Гистер
* Грабау
* Грамбек
* Гринау
* Грове
* Грос Боден
* Грос Гренау
* Грос Диснак
* Грос Зарау
* Грос Пампау
* Грос Шенкенберг
* Гудов
* Далдорф
* Дамкер
* Дасендорф
* Дихелсдорф
* Дуфензе
* Елменхорст
* Ешебург
* Залем
* Замс
* Зандеснебен
* Зедорф
* Зибенајхен
* Зибенбојмен
* Зирксраде
* Зирксфелде
* Јулиусбург
* Канкелау
* Касебург
* Касторф
* Кетел
* Кизен
* Китлиц
* Клајн Пампау
* Клајн Цехер
* Клемпау
* Клинкраде
* Коберг
* Колов
* Крепелсхаген-Фарендорф
* Крицен
* Круков
* Крумесе
* Кудеверде
* Кулпин
* Лабенц
* Лангенлестен
* Ланкау
* Ланце
* Лауенбург
* Лемраде
* Линау
* Литау
* Лихов
* Мелн
* Мензен
* Мехов
* Миленраде
* Мисен
* Мустин
* Ниндорф кај Беркентин
* Ниндорф на Штекниц
* Нусе
* Пантен
* Погензе
* Погец
* **Рацебург**
* Ремниц
* Рицерау
* Розебург
* Рондесхаген
* Талкау
* Трам
* Фицен
* Фредебург
* Фуленхаген
* Хамварде
* Хамфелде
* Хармсдорф
* Хафекост
* Хоенхорн
* Холенбек
* Хорнбек
* Хорст
* Цитен
* Шварценбек
* Шенберг
* Шипхорст
* Ширензелен
* Шмилау
* Шнакенбек
* Шретстакен
* Штајнхорст
* Штерлај
* Штубен
* Шулендорф

 | ГрбГрб |

 |